Особености на фирмения сторидж за съхраняване на бизнес информация – презентация по ИТЗЛД

Съдържание:

1. Кратък увод (слайд 1)
2. Създаване на ИС за управление на бизнес-процеси
3. Технологии за съхранение на данни
4. Някои тенденции при новите системи за съхранение на данни
5. “Зелените технологии” при системите за съхранение на данни
6. Пазарът на сторидж решения
7. Понятието фирмен сторидж
8. 10 начина да разтегнете сторидж бюджета си

1. Кратък увод

Съвременните бизнес концепции зависят в много голяма степен от състоянието и развитието на информационните технологии, чието управление е в пряка зависимост от изискванията на бизнеса. *Тези изисквания са свързани с формиране на нови икономически взаимоотношения между субектите, основани на идеята за глобално информационно общество.*

Дойде моментът, в който фирмите у нас сериозно започнаха да обръщат внимание на съхраняването, управлението и защитата на корпоративната информация, като ключови фактори от своето развитието. Данните, с които компаниите в България боравят, все повече се оказват непосилно големи за остарелите системи за съхранение на данни. *Навременното съсредоточаване на вниманието от страна на мениджърите върху решаването на тези задачи ще се окаже една от най-важните стъпки, които те трябва да направят преди „преливащата” информацията да ги „залее” и компаниите да се окажат в състояние на застой.*

*В момента се смята, че пазарът на системи за съхранение и обработка на данни отново набира обороти. Обемите от информация продължават да нарастват лавинообразно. Глобалните тенденции се проявяват и у нас, но със закъснение от около година, така че голяма част от корпоративните потребители все още не са се сблъскали с подобни проблеми.*

2. Създаване на ИС за управление на бизнес-процеси

Създаването на ИС за управление на бизнес-процеси трябва да се съобразява с техните конкретни изисквания. Обикновено една бизнес-ИС е предназначена за анализ на голям обем икономически данни, което поставя определени изисквания:

* представяне на данните във вид, удобен за компютърна обработка
* наличие на система за преглеждане на данните в графична форма
* възможност за обработка на графични изображения в диалог
* икономико-математически модели за анализ, позволяващи създаване на хипотези за икономически тенденции

*За въвеждане на данните (входните отчети) трябва да е осигурен отдалечен достъп до ресурсите, което може да стане чрез разпределени терминали, разположени в отделните разпределени звена на организацията (цех, отдел, сектор и пр.). Връзката воже да се осъществява по вътрешна (локална) мрежа или по специализирани линии за отдалечен достъп, като в режим на времеделене се осигурява достъп на всички аналитици, въвеждащи данни, до централната КС.*

3. Технологии за съхранение на данни

Мрежовите решения за съхранение на данни претърпяват през последните години сериозно развитие. Технологията SAN (Storage Area Network), продължава да доминира. Потребителите инвестират сериозно в SAN платформи, а има и голям брой потенциални клиенти, които са на път да вложат средства в този тип решения. Причината за популярността на SAN технологията е, че тя предлага вградени средства за управление, достъпност и сигурност на данните, както и възможности за надграждане с нарастването на обема на данните.

*На практика SAN е отделна мрежа, която съществува паралелно с основната LAN мрежа. SAN конфигурациите могат да бъдат реализирани както на базата на протокола Fibre Channel, така и на базата на iSCSI. Първият има висока производителност, но се отличава със сложност и висока цена, за оборудване и обучение на ИТ специалистите. iSCSI дава възможност SAN мрежите да се изграждат по-евтино, но понякога възниква нехомогенност в използваните сторидж инфраструктури.*

4. Някои тенденции при новите системи за съхранение на данни

Лидерите в разработката и производството на решения за съхранение на данни се насочват към създаване на системи за все по-интелигентно съхраняване на информацията, създаване на по-добри механизми за защита на тази информация от загуба и неправомерно използване, оптимизиране на информацията и настройване на инфраструктурата към информацията, която съхранява.

*Фокусът на водещите компании за сторидж решения е насочен както към оптимизация на енергийните разходи, като се предлагат технологии за намаляване на консумацията на електрическа енергия, така и в предлагането на технологии за оптимизиране на обема съхранявана информация.*

5. “Зелените технологии” при системите за съхранение на данни

Все по-често се предлагат системи за съхранение на данни, които да помагат за подобряване на енергийната ефективност. Това се постига с интегрирането на компоненти с по-висока енергийна ефективност (твърдотелни дискове, дискове с намалена консумация), използват се по-ефективни, интелигентни системи за охлаждане (променящи параметрите си в зависимост от конкретното натоварване на системите и околната среда), както и технологии за изключване на дисковете, когато не се използват. *Друг метод за намаляване на консумацията е чрез използването на функционалности, като де-дупликацията на данни, алокиране на ресурси според нуждите (thin provisioning), сървърна виртуализация и др. Постига подобряване на енергийната ефективност, чрез намаляване на използвания капацитет и повишаване на използваемостта на системите за съхранение на данни.*

6. Пазарът на сторидж решения

Изследване на IDC от 2007 година показа, че информацията, създадена като част от нашата „цифровата вселена” (“Digital Universe”) нараства по-бързо, отколкото се смяташе първоначално. Според данните, със своите 281 екзабайта (281 EB = 281 000 PT = 281 000 000 TB = 281 000 000 000 GB), „цифровата вселена” през 2007 година е била с около 10% повече от очакваното. Със сумарно нарастване от около 60% на година, „цифровата вселена” нараства по-бързо и се очаква да достигне около 1.8 зетабайта (1,800 екзабайта) през 2011-та година.

В тази връзка очакванията са пазарът на системи за съхранение на данни непрекъснато да расте и да се развиват специфичните изисквания за надеждност и ефективност. *Появата на нови нормативни и регулаторни изисквания налагат бизнесът да инвестира в защита на информацията от загуба и неправомерен достъп.*

*На този фон развитието на пазара на системи за съхранение на данни е под влиянието на няколко ясно изразени тенденции. Най-важните сред тях са: продължаващото активно развитие на технологиите за виртуализация, смяната на приоритетите в мрежовите системи за съхранение, новите технологии в дисковите носители, развитието на йерархичните системи за съхранение на данни.*

7. Понятието фирмен сторидж